NEX บวก 3% จับตาผลงาน Q3 “เทิร์นอะราวด์” ดันทั้งปีกำไร 788 ล้าน โบรกเคาะเป้า 23.50 บ.  
NEX บวก 3% จับตาผลงานไตรมาส 3/65 "เทิร์นอะราวด์" ดันทั้งปี 65 กำไร 788 ล้าน โบรกเคาะเป้า 23.50 บาท  
NEX บวก 3% จับตาผลงานไตรมาส 3/65 "เทิร์นอะราวด์" ดันทั้งปี 65 กำไร 788 ล้าน โบรกเคาะเป้า 23.50 บาท  
10 ต.ค. 2565

ผู้สื่อข่าวรายงานว่า วันนี้(10 ต.ค.65)ราคาหุ้นบริษัท เน็กซ์ พอยท์ จำกัด (มหาชน) หรือ NEX ณ เวลา 10:34 น. อยู่ที่ระดับ 19.20 บาท บวก 0.60 บาท หรือ 3.23% สูงสุดที่ระดับ 19.30 บาท ต่ำสุดที่ระดับ 18.40 บาท ด้วยมูลค่าการซื้อขาย 123.11 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์วันนี้(10 ต.ค.65) ว่า NEX แนะนำราคาเป้าหมาย Consensus 23.5 บาท โดยประเมินผลการดำเนินงานไตรมาส 3/65 พลิกเป็นกำไรจากการเริ่มทยอยส่งมอบรถเมล์ EV ตั้งแต่เดือน ส.ค. ที่ผ่านมา
โดย Consensus คาดปีนี้พลิก Turnaround กำไร 788 ล้านบาท และคาดปีหน้าโต 100% เทียบช่วงเดียวกันของปีก่อนเป็น 1.6 พันล้านบาท และคาด ROE ปี 65- 66 เพิ่มขึ้นเป็น 22.8% และ 41.5% ตามลำดับ  ขณะที่ Forward PE ปีนี้ยังสูงราว 43 เท่า และปีหน้าจะลดลงเหลือเพียง 18.5 เท่า